Selecţionata României a învins Ungaria cu scorul de 2-1 (0-0, 0-0, 2-1), miercuri, la Campionatul Mondial de hochei pe gheaţă, Divizia I, Grupa A, la Bolzano.
Tricolorii, care veneau după două eşecuri cu acelaşi scor, 1-6, în faţa celor mai puternice echipe din grupă, Italia şi Slovenia, s-au impus dramatic, prin golul lui Otto Sandor Szekely (59:09). România deschisese scorul prin Balazs Peter (49:29), iar Ungaria egalase prin Janos Hari (55:40).
Următoarele meciuri din grupă vor avea loc vineri, România – Coreea de Sud (13:30), Slovenia – Japonia (17:00) şi Italia – Ungaria (20:30).
Slovenia ocupă primul loc în grupă, cu 6 puncte, urmată de Ungaria, tot cu 6 puncte, dar un golaveraj mai slab, Italia, 5 puncte, Japonia, 4 puncte, Slovenia, 3 puncte, Coreea de Sud, 3 puncte, România, 3 puncte.